“આપણને કોઈ રોજ મદદ કરે તેવું જોઈએ,” તેની પત્નીએ કહ્યું, “કોઈ એવું કે જે આપણી સાથે જ અહી રહેતું હોય.” ખેડૂત આ વાત સાથે સહમત થયો કેમ કે રોજ સાંજે કામ કરનારાઓ તેમના ઘરે પાછા જતાં રહેતાં, અને બીજું એ કે આમ પણ તેઓ બન્ને હવે વૃદ્ધ થઇ રહ્યાં હતાં, માટે તેમની સાથે કોઈ કાયમ રહે તેવું તેમને જોઈતું હતું. ખેડૂતે ગામમાં સમાચાર વહેતા મુક્યા કે તેમને ત્યાં નોકરી માટેની એક જગ્યા ઉપલબ્ધ છે. ઘણાં લોકોએ નોકરી માટે આ ખેડૂતનો સંપર્ક કર્યો પણ એક જુવાન માણસ પોતાના ઉત્સાહ અને આત્મવિશ્વાસને કારણે અલગ તરી આવતો હતો.